युनाइटेड किंगडम जनगणना 2001 के अनुसाए, शेफ़ील्ड में रहने वालों की जनसंख्या 513,234 है, इसमें 1991 की जनगणना की तुलना में 1.9 प्रतिशत की गिरावट आयी है। यह शहर विस्तृत शेफ़ील्ड शहरी क्षेत्र का एक भाग है, जिसकी जनसंख्या 640,720 है। शेफ़ील्ड की जनसंख्या का जातीय संघटन इस प्रकार था, गोरे 91.2 प्रतिशत, एशियाई 4.6 प्रतिशत, काले व्यक्ति 1.8 प्रतिशत और 1.6 प्रतिशत मिश्रित. धर्मं के अनुसार, यहां की 68.6 प्रतिशत जनसंख्या ईसाई है और 4.6 प्रतिशत जनसंख्या मुस्लिम है। अन्य धर्मों को मानने वालों का प्रतिशत 1 से भी कम है। किसी भी धर्म को नहीं मानने वालों का प्रतिशत यहां पर राष्ट्रीय औसत से भी अधिक है, यह 17.9 प्रतिशत है, जिसमे से 7.8 प्रतिशत ने अपना धर्मं नहीं बताया है। सबसे बड़ा पंचसंख्यक समूह 20-24 वर्ष का है (9.4 प्रतिशत), ऐसा विश्वविद्यालय में पढ़ने वाले छात्रों की बड़ी संख्या के कारण है।
शेफ़ील्ड की जनसंख्या 1951 में 577,050 होकर चरम पर पहुंच गयी थी और तब से निरंतर गिरती जा रही है। हालांकि, 2007 के मध्य में जनसंख्या आंकलन 530,300 था- जो 2001 से निवासियों की संख्या में लगभग 17,000 की वृद्धि प्रदर्शित कर रहा था।

हालांकि शेफ़ील्ड एक शहर है, फिर भी यह अनौपचारिक रूप से "इंग्लैंड के सबसे बड़े गांव" के रूप में जाना जाता है, ऐसा स्थलाकृतिक विलगन और जनांकिकी स्थिरता के मिश्रण के कारण है। यह ब्रिटेन का सबसे बड़ा शहर है जो उपनगरीय विस्तार के लिए आधार प्रदान नही करता और भौगोलिक दृष्टि से अपेक्षाकृत विलगित है, यह पहाड़ियों के एक वलय द्वारा अन्य स्थानों से अलग हो जाता है। (स्थानीय साहित्य यह दावा करता है कि, रोम के सामान ही, शेफ़ील्ड भी "सात पहाड़ियों पर" बसा हुआ है।) शेफ़ील्ड के चारों ओर की भूमि औद्योगिक इस्तेमाल के लिए उपयुक्त नहीं थी और अब इसमें कई अन्य संरक्षित हरित क्षेत्र सम्मिलित हैं। यह स्थलाकृतिक कारक नगरीय विस्तार को अवरोधित करने का एक कारण रहे हैं, जिसके फलस्वरूप यहां की जनसंख्या अपेक्षाकृत स्थिर रही और यहां पर गतिशीलता की दर भी निम्न रही.

1956 में, हंट ने कहा कि "आधुनिक शेफ़ील्ड, एक समृद्ध औद्योगिक शहर है जहां पर निवासियों की संख्या 1/2 मिलियन से भी अधिक है और इसकी ख्याति भी विश्व स्तरीय है, लेकिन फिर भी इसमें 5000 लोगों वाले उस छोटे बाजारी शहर की कई आवश्यक विशेषताएं अभी भी बरकरार हैं जिससे विकसित होने में इसे 2.5 शताब्दियों का समय लगा. 1970 में किये गए एक सर्वेक्षण ने भी हंट के वर्णन की पुष्टी की है, जिसके अनुसार जब इसकी तुलना अन्य विशाल प्रांतीय क्षेत्रों से की गयी तो इसके अधिकाधिक निवासी शहर के अन्दर एक "घरेलू क्षेत्र" की पहचान में समर्थ रहे और इससे भी अधिक बड़ी बात यह है कि अन्य विशाल प्रांतीय क्षेत्र के वासियों की तुलना में शेफ़ील्ड के निवासी अपने शहर को छोड़ने के लिए सर्वाधिक अनिच्छुक हैं। सर्वेक्षण विश्लेषण के दौरान निवासियों की अपने शहर को छोड़ कर जाने के प्रति अनिच्छा की ओर ध्यान दिया गया, क्योंकि इन प्रतिक्रियाओं की अनेक विशेषताएं "एक विशाल प्रांतीय क्षेत्र के स्थान पर छोटे नगरीय या ग्रामीण प्राधिकरण" के सर्वेक्षण से प्राप्त की गयी थीं।

1851 की जनगणना से प्राप्त आंकड़े ने सिडनी पोलार्ड को अपने विश्लेषण में यह कहने के लिए विवश कर दिया कि शेफ़ील्ड उस समय का "इंग्लैंड का सर्वाधिक श्रमजीवी शहर था", यहां कार्यरत प्रति 1 लाख व्यक्ति में अधिकतर उत्पादन धंधे में लगे थे (लीड्स 146.1 की तुलना में यह आंकड़ा शेफ़ील्ड के लिए 187.6 था) और प्रति 1 लाख व्यक्तियों में व्यवसायिक धंधों में लगे लोगों की संख्या (यह संख्या बर्मिंघम, 65.8 और लीड्स 43.1 से तुलना किये जाने पर शेफ़ील्ड के लिए 41 थी) कम थी। उन्होंने इसका श्रेय शहर के कटलरी व्यवसाय को दिया, जिसका सुनियोजन ध्रुवीय पूंजी-बनाम-श्रम व्यवसाय पर नहीं किया गया था, बल्कि यह कटलरी कारखानों, शिल्पकारों और व्यापारियों के बीच का एक जटिल नेटवर्क था, जिसका समुदाय की एकता और समानता पर सकारत्मक प्रभाव पड़ा और जो बाद में 19वीं शताब्दी में शहर में स्टील उद्योग के अभ्युदय तक बना रहा. यहां तक कि 1981 तक भी शेफ़ील्ड में सामाजिक ध्रुवीकरण (जैसा कि जनगणना और रजिस्ट्रार जनरल द्वारा परिभाषित है) अन्य शहरों की तुलना में काफी कम था, यहां पर मात्र 4.1 प्रतिशत जनसंख्या के पास व्यवसायिक रोजगार था जबकि 62.1 प्रतिशत लोग कुशल और अकुशल श्रमिकों के रूप में वर्गीकृत थे।

हरित क्षेत्र
शिक्षा
जनांकिकी
इतिहास